qlbe e st
Iem want stoet ende tebat opverstaen en geresen was tussche
janne robbijn die geleydt es totten goeden reynen robbijns sijns
brueders in deen zijde ende den selven reyne robbijns in dande
alsse van zeeken erflijken en haefliken goeden ende van x rijders
met xiiii guld rinsche die de selve jan robbijn met sijne vors
beleyde eysschen is ende meynde lnn die sculdich sijn te volgen
dair aff de vors reyne ongehoude meynde te sijne mids zeekeren
reden ende betalinghe die hij den voirs sijne brued gedaen
heeft en oick mids zeeken wedereysschingen van sculden die hij
aen den selven sijne brued noch onvtnuecht uutstaen heeft
meynen dome van des voirs sijn brued metten beleyde oft andssins
eysschen es ongehoude te sijne en dat de selve jan sijn brueder
sculdich sall sijn hum tvors beleydt over te gheven Soe hebben
hun de vors ptien vanden vors stooten en voirts van allet tghene
dair mede dat elc den anden soude moghen eysschen oft betichte
tot opden dachtoe van heden verbonden en gesubmitteert in
vriendeliken seggheren ende yffeneren te wetene de voirg jan
robbijn in henricke vande cellier en in bosea de creynwijck de
jonghe ende de voirs reyne in collainde collet en in janne
gadaff naturlijck in alsulker vueghen dat die voirs ptien
elck den anden sinen eysch sall overgeve van allet tgene des
elck tot den anden tot opden dach van heden uutstaen oft teysche
heeft te weten die voirs jan sijne eysch tusschen dit en moden
daech naestcomen om den voirs reynen daer aff copie te hebben
ende dair op tantwerden des donderdaigs dair nae en alsdan
oic mede ovtegeven sijne eysch en den voirs janne dair op te
antwerden des maendaeghs dair na volghen Ende daen tinde
sullen de voirs segghen hen vanden bescheyde van elker ptien
met thoenissen oft anders moge informen en huer uutsprake
dair aff doen binne achtdaghe nae belokene sinxhene neestcomen
met sulker vurwden oft de voirs iiii segghen in huer uutsprake
niet en accoirdeerden dat in dien ghevalle die twee van hen
te weten een van elker ptien sullen mogen comen voir scepen
van loven ende halen een vonis van rechte promitt ratu
cor witte meersberghe junii prima